Wilhelmine Andresine Brandt
Store norske leksikon,Historie,Historiske hjelpevitenskaper,Slektsforskning og genealogi,Genealoger
Wilhelmine Andresine Brandt var en norsk genealog. Hun var datter av litteraten og illustratøren Peter Andreas Brandt. Som slektsforsker var hun selvlært, men hennes arbeider viser en grundig og kildekritisk innstilling til emnet. Hun fikk årlig statsstipend for sin virksomhet fra 1893.
Frøken Brandt utga en rekke stamtavler, særlig over legatberettigede familier. Hennes hovedverk var Slægten Benkestok fra 1904, en stor bok som også omfatter stamtavler over en rekke andre norske slekter som var inngiftet i eller kognatiske etterkommere etter Benkestok; boken ble nyutgitt i faksimileutgave i 1985. Hennes etterlatte samlinger finnes i Riksarkivet. Les mer i Store norske leksikon Wilhelmine Brandt i Norsk biografisk leksikon slekten Benkestok genealogi